**VÁLLALKOZÁSI SZERZŐDÉS[[1]](#footnote-1)**

mely létrejött egyrészről

a **Bátaszék Város Önkormányzata** (székhelye:Bátaszék, Szabadság u. 4.,adószám: 15414076-2-17 , bankszámlaszám: OTP Bank Nyrt. 11746005-15414076, képv.: dr. Bozsolik Róbert polgármester) mint megrendelő (a továbbiakban: **Megrendelő),**

másrészről

a **Bátaszékért Marketing Nonprofit Kft.** (székhelye:Bátaszék, Szent István tér 7., adószám: 18851681-2-17., bankszámlaszám: OTP Bank Nyrt. 71800288-10105151, képv.: Izsák Mónika ügyvezető) mint vállalkozó (a továbbiakban: **Vállalkozó)**

a továbbiakban együttesen: **Szerződő felek** között alulírott napon és helyen az alábbi feltételekkel:

1. A szerződés tárgya:
	1. Megrendelő megbízza, Vállalkozó elvállalja 2018. január 1. napja és 2018. december 31. napja között jelen szerződés 1. mellékletét képező 2018. évi városi rendezvények Megrendelő igényei szerinti lebonyolítását, megszervezését és a rendezvényekkel kapcsolatos feladatok ellátását.

1.2. Vállalkozó kijelenti, hogy a munka elvégzéséhez szükséges szakértelemmel rendelkezik, a munkavégzés törvényes feltételeinek biztosításáról gondoskodik. Vállalkozó vállalja a minőségi, szakszerű munkavégzést.

1. Megrendelő köteles minden szükséges tájékoztatást Vállalkozó számára időben biztosítani annak érdekében, hogy Vállalkozó a jelen szerződésben megfogalmazott kötelezettségeinek eleget tudjon tenni.
2. Vállalkozói díj:

3.1. **Jelen szerződés 1. pontjában körülírtak megvalósításáért a Vállalkozót bruttó 12 656 448 Ft/év összegű vállalkozói díj – mely tartalmazza az Áfa összegét – illeti meg, mely vállalkozói díj Vállalkozó valamennyi költségét magába foglalja**. [[2]](#footnote-2)

3.2. A 3.1. pontban szereplő vállalkozói díj keretösszeg, mely lehetőséget ad Szerződő feleknek az egyes rendezvények közötti belső átcsoportosításra.

3.3. Amennyiben az egyes rendezvények finanszírozására tervezett keretösszeg tekintetében maradvány keletkezik, úgy Megrendelőnek lehetősége van a maradvány terhére új rendezvények lebonyolítását igényelni.

1. Fizetési feltételek:

Vállalkozó a 3. pontban szereplő vállalkozói díjra rendezvényekhez kapcsolódó lehívólevél alapján **jogosult**.

Megrendelő a vállalkozási díjat számla ellenében, 15 banki napon belül fizeti meg átutalással Vállalkozó 71800288-10105151 számú számlájára.

1. Titokvédelem
	1. Szerződő felek kötelesek megőrizni, bizalmasan kezelni jelen szerződés teljesítése során vagy azzal kapcsolatban megszerzett vagy bármilyen módon tudomásukra jutott bármely üzleti, gazdasági, bank- és egyéb titkot, vagy bármely olyan tényt, információt, adatot vagy megoldást (továbbiakban: titok), amelynek bizalmas kezeléséhez másik félnek érdeke fűződik, illetve másik fél előzetes, írásbeli kifejezett jóváhagyása nélkül titkot harmadik fél tudomására nem hozhatnak, át nem adhatnak, hozzáférhetővé nem tehetnek – kivéve, ha jogszabály alapján fennálló adatszolgáltatási és nyilvánosságra hozatali kötelezettségről van szó.
	2. A titoktartási kötelezettség nem terjed ki az információs önrendelkezési jogról és az információszabadságról szóló 2011. évi CXII. törvény 1. melléklete III. Gazdálkodási adatok című táblázatának 4. sorában rögzített kötelezettségre.
2. Kapcsolattartás
	1. Szerződő felek jelen szerződéssel kapcsolatos valamennyi kérdésben kötelesek kapcsolattartót kijelölni.

A Megrendelő kapcsolattartója: Dr. Bozsolik Róbert polgármester

74/591-507

A Vállalkozó kapcsolattartója: Csötönyi László ügyvezető[[3]](#footnote-3)

30/308-4344

* 1. Vállalkozó jogosult alvállalkozót igénybe venni. Vállalkozó a jogosan igénybe vett alvállalkozóért úgy felel, mintha a munkát maga végezte volna el.
1. Együttműködésre vonatkozó elvek

Szerződő felek kijelentik, hogy

1. jelen szerződés aláírására és teljesítésére teljes jogkörrel rendelkeznek.
2. rendelkeznek a szerződés teljesítéséhez szükséges tárgyi, személyi és egyéb feltételekkel, jogosultságokkal és engedélyekkel, mindezeket a szerződés időtartama alatt folyamatosan biztosítani fogják,
3. rendelkezésükre áll minden olyan adat, információ, amely a szerződés teljesítéséhez szükséges.
4. jelen szerződéssel kapcsolatos valamennyi új információról haladéktalanul és megfelelően tájékoztatják egymást és kötelezik magukat, hogy a jelen szerződés teljesítése érdekében jóhiszeműen együttműködnek egymással.
5. vitás kérdésekben törekednek a megállapodásra, megpróbálják azt tárgyalásos úton, békésen rendezni. Ennek eredménytelensége esetén felmerülő jogvita eldöntésére pertárgyértéktől függően kikötik a Szekszárdi Járásbíróság vagy a Szekszárdi Törvényszék kizárólagos illetékességét.
6. Jelen szerződést Szerződő felek kizárólag írásban, közös megegyezéssel módosíthatják.
7. Jelen szerződést bármelyik fél írásban 30 napos felmondási idővel mondhatja fel.
8. Felek a szerződést elolvasás után, mint akaratukkal mindenben egyezőt, magukra nézve kötelezőnek ismerték el, kölcsönös értelmezés után helybenhagyólag írják alá azzal, hogy az itt nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezései az irányadók.

Bátaszék, 2017. december 18.

 Megrendelő Vállalkozó

 Bátaszék Város Önkormányzata Bátaszékért Marketing Nonprofit Kft.

 **Dr. Bozsolik Róbert sk. Izsák Mónika sk.**

 polgármester ügyvezető

Záradék:

A vállalkozási szerződés 2018. június 14. napján lett egységes szerkezetbe foglalva.

 Kondriczné dr. Varga Erzsébet

 jegyző

**1. melléklet[[4]](#footnote-4)**

**2018. ÉVI VÁROSI PROGRAMOK**

|  |  |  |  |
| --- | --- | --- | --- |
| **IDŐPONT** | **RENDEZVÉNY** | **HELYSZÍN** | **TERVEZETT KÖLTSÉG** |
|  | **2017. évről áthúzódó kifizetetlen számlák** |  | 559 448 |
| 2018. március 10. | **Lány- és asszonybál** | Petőfi Sándor Művelődési Ház |  |
| 2018. március 15. | **Pilvax Kávéház- Városi ünnepség** | Petőfi Sándor Művelődési Ház | 50 000 |
| 2018. április 1. | **Virágvasárnapi Passió** | Templom |  |
| 2018. április 8. | **Roma Világnap** | Petőfi Sándor Művelődési Ház |  |
| 2018. április 11. | **Vers Város – költészet napja** | Romkert | 40 000 |
| 2018. április 19. | **Holocaust Emléknap, Zádor Jenő Emléknap, Zsidó temető avatása** | Zsidó temető | 70 000 |
| **Tücsök Színpad előadása** | Petőfi Sándor Művelődési Ház |  |
| 2018. április 28. | **TeSzedd!- Várostakarítás** | Bátaszék közterülete | 15 000 |
| 2018. május 19. | **Szent Mónika találkozó** | Templom |  |
| 2018. május 25 | **Orbán nap** | Orbán kápolna |  |
| 2018. május 26. | **Triatlon** | Uszoda | 457 000 |
| 2018. június 24. | **Múzeumok éjszakája, Szent Iván éji hangverseny** | Tájház, romkert | 25 000 |
| 2018. június 30. | **Város napja** | Piactér | 3 440 000 |
| 2018. augusztus 20. | **Szent István ünnep** | Templom |  |
| 2018. szeptember 7-9. | **III. Bátaszéki Bornapok** | Piactér | 8 000 000 |
| 2018. október 23. | **Városi ünnepség** | Petőfi Sándor Művelődési Ház |  |
| 2018. december 19. | **Fiatalok a városért** | Városháza |  |
| 2018. december 22. | **Karácsonyi hangverseny** | Templom |  |
| **Mindösszesen:** | **12 656 448** |

1. a szerződést Bátaszék város képviselő-testülete a 331/2017. (XII.13.) önk.-i határozat a) pontjával hagyta jóvá. [↑](#footnote-ref-1)
2. a szerződés 3.1. pontja az ……………………. önk-i határozattal jóváhagyott módosítás 1. pontjával megállapított szöveg. Hatályos: 2018. június 14-étől. [↑](#footnote-ref-2)
3. a szerződés 6.1. pontja „Csötönyi László” szövegrész a 33/2018.(II.14.) önk-i határozattal jóváhagyott módosítás 2. pontjával megállapított szöveg. Hatályos: 2018. február 15-étől. [↑](#footnote-ref-3)
4. a szerződés 1. melléklete az …………….. önk-i határozattal jóváhagyott módosítás 2. pontjával megállapított szöveg. Hatályos: 2018. június 14. [↑](#footnote-ref-4)